钦定古今图书集成/明伦汇编/氏族典/第251卷 > 张肯堂
## 钦定古今图书集成/明伦汇编/氏族典/第251卷 > 张肯堂

按《明外史张肯堂传》：“肯堂，字载宁，松江华亭人。天启
五年进士。授濬县知县，弭盗安民，大著声绩。崇祯七
年，擢御史。十五年，擢大理寺丞。顷之，以右佥都御史
巡抚福建。福王立，遣兵入卫。南京破，总兵郑鸿逵拥
唐王聿键入闽，与其兄南安伯芝龙及肯堂劝进，遂
加太子少保，掌都察院。请出募舟师，乃加少保，给敕”
印，便宜从事。芝龙怀异心，阴沮之，不成行。王败死，肯
堂飘泊海外。六年，至舟山，鲁王用为东阁大学士。定
西侯张名振奉王航海去，属肯堂城守，坚守十馀日。
城破，肯堂衣蟒玉南向，令四妾、一子妇、一女孙先死，
乃自经。